CELEX: 62013TA0680
Language: el
Date: 2018-07-13 00:00:00
Title: Υπόθεση T-680/13: Απόφαση του Γενικού Δικαστηρίου της 13ης Ιουλίου 2018 — K. Chrysostomides & Co. κ.λπ. κατά Συμβουλίου κ.λπ. (Εξωσυμβατική ευθύνη — Οικονομική και νομισματική πολιτική — Πρόγραμμα στήριξης σταθερότητας της Κύπρου — Απόφαση του διοικητικού συμβουλίου της ΕΚΤ για την παροχή επείγουσας ρευστότητας κατόπιν αίτησης της Κεντρικής Τράπεζας της Κύπρου — Δηλώσεις της Ευρωομάδας της 25ης Μαρτίου, της 12ης Απριλίου, της 13ης Μαΐου και της 13ης Σεπτεμβρίου 2013 σχετικά με την Κύπρο — Απόφαση 2013/236/ΕΕ — Μνημόνιο συναντίληψης, της 26ης Απριλίου 2013, για τη δεσμευτική ειδική οικονομική πολιτική, το οποίο συνήφθη μεταξύ της Κύπρου και του Ευρωπαϊκού Μηχανισμού Σταθερότητας — Αρμοδιότητα του Γενικού Δικαστηρίου — Παραδεκτό — Τυπικά στοιχεία — Εξάντληση των ενδίκων βοηθημάτων του εσωτερικού δικαίου — Κατάφωρη παράβαση κανόνα δικαίου ο οποίος παρέχει δικαιώματα σε ιδιώτες — Δικαίωμα ιδιοκτησίας — Δικαιολογημένη εμπιστοσύνη — Ίση μεταχείριση)

1.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/28
            
         
      Απόφαση του Γενικού Δικαστηρίου της 13ης Ιουλίου 2018 — K. Chrysostomides & Co. κ.λπ. κατά Συμβουλίου κ.λπ.
      (Υπόθεση T-680/13) (1)
      
      ((Εξωσυμβατική ευθύνη - Οικονομική και νομισματική πολιτική - Πρόγραμμα στήριξης σταθερότητας της Κύπρου - Απόφαση του διοικητικού συμβουλίου της ΕΚΤ για την παροχή επείγουσας ρευστότητας κατόπιν αίτησης της Κεντρικής Τράπεζας της Κύπρου - Δηλώσεις της Ευρωομάδας της 25ης Μαρτίου, της 12ης Απριλίου, της 13ης Μαΐου και της 13ης Σεπτεμβρίου 2013 σχετικά με την Κύπρο - Απόφαση 2013/236/ΕΕ - Μνημόνιο συναντίληψης, της 26ης Απριλίου 2013, για τη δεσμευτική ειδική οικονομική πολιτική, το οποίο συνήφθη μεταξύ της Κύπρου και του Ευρωπαϊκού Μηχανισμού Σταθερότητας - Αρμοδιότητα του Γενικού Δικαστηρίου - Παραδεκτό - Τυπικά στοιχεία - Εξάντληση των ενδίκων βοηθημάτων του εσωτερικού δικαίου - Κατάφωρη παράβαση κανόνα δικαίου ο οποίος παρέχει δικαιώματα σε ιδιώτες - Δικαίωμα ιδιοκτησίας - Δικαιολογημένη εμπιστοσύνη - Ίση μεταχείριση))
      (2018/C 352/33)
      Γλώσσα διαδικασίας: η αγγλική
      
         Διάδικοι
      
      
         Ενάγοντες: Dr. K. Chrysostomides & Co. LLC (Λευκωσία, Κύπρος) και 50 λοιποί ενάγοντες, των οποίων τα ονόματα περιλαμβάνονται στο παράρτημα της απόφασης (εκπρόσωπος: P. Tridimas, barrister)
      
         Εναγόμενοι: Συμβούλιο της Ευρωπαϊκής Ένωσης (εκπρόσωποι: A. de Gregorio Merino, E. Dumitriu-Segnana, Ε. Χατζηιωακειμίδου και E. Moro), Ευρωπαϊκή Επιτροπή (εκπρόσωποι: αρχικώς, B. Smulders, J. P. Keppenne και Μ. Κωνσταντινίδης, στη συνέχεια, J.-P. Keppenne, Μ. Κωνσταντινίδης και L. Flynn), Ευρωπαϊκή Κεντρική Τράπεζα (ΕΚΤ) (εκπρόσωποι: αρχικώς, N. Lenihan και Φ. Αθανασίου, στη συνέχεια, Π. Παπαπασχάλης και P. Senkovic και, τέλος, M. Szablewska και K. Laurinavičius, επικουρούμενοι από τον H.-G. Kamann, δικηγόρο), Ευρωομάδα (Eurogroup) εκπροσωπούμενη από το Συμβούλιο της Ευρωπαϊκής Ένωσης (εκπρόσωποι: A. de Gregorio Merino, E. Dumitriu-Segnana, Ε. Χατζηιωακειμίδου και E. Moro), Ευρωπαϊκή Ένωση, εκπροσωπούμενη από την Ευρωπαϊκή Επιτροπή (εκπρόσωποι: αρχικώς, B. Smulders, J.-P. Keppenne και Μ. Κωνσταντινίδης, στη συνέχεια, J.-P. Keppenne, Μ. Κωνσταντινίδης και L. Flynn)
      
         Αντικείμενο
      
      Αγωγή δυνάμει του άρθρου 268 ΣΛΕΕ, με αίτημα την αποκατάσταση της ζημίας που ισχυρίζονται ότι υπέστησαν οι ενάγοντες από την απόφαση του διοικητικού συμβουλίου της ΕΚΤ της 21ης Μαρτίου 2013, για την παροχή επείγουσας ρευστότητας κατόπιν αίτησης της Κεντρικής Τράπεζας της Κύπρου, από τις δηλώσεις της Ευρωομάδας της 25ης Μαρτίου, της 12ης Απριλίου, της 13ης Μαΐου και της 13ης Σεπτεμβρίου 2013 σχετικά με την Κύπρο, από την απόφαση 2013/236/ΕΕ του Συμβουλίου, της 25ης Απριλίου 2013, που απευθύνεται στην Κυπριακή Δημοκρατία σχετικά με ειδικά μέτρα για την αποκατάσταση της χρηματοπιστωτικής σταθερότητας και της βιώσιμης ανάπτυξης (ΕΕ 2013, L 141, σ. 32), από το μνημόνιο συναντίληψης, της 26ης Απριλίου 2013, για τη δεσμευτική ειδική οικονομική πολιτική, το οποίο συνήφθη μεταξύ της Κύπρου και του Ευρωπαϊκού Μηχανισμού Σταθερότητας (ΕΜΣ), καθώς και από άλλες πράξεις και συμπεριφορές της Επιτροπής, του Συμβουλίου, της ΕΚΤ και της Ευρωομάδας, σχετικές με τη διευκόλυνση χρηματοπιστωτικής συνδρομής προς την Κυπριακή Δημοκρατία.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την αγωγή.
               
            
                  2)
               
               
                  Η Dr. K. Chrysostomides & co. LLC και οι λοιποί ενάγοντες, των οποίων τα ονόματα περιλαμβάνονται σε παράρτημα, καταδικάζονται στα δικαστικά έξοδα, τόσο τα δικά τους όσο και εκείνα του Συμβουλίου της Ευρωπαϊκής Ένωσης, της Ευρωπαϊκής Επιτροπής και της Ευρωπαϊκής Κεντρικής Τράπεζας (ΕΚΤ).
               
            
         (1)  EE C 194 της 24.6.2014.